Συγκριτική μελέτη της αντοχής στην τάση εφελκυσμού αναστόμωσης της τραχείας της γάτας νεαρών και ενήλικων ατόμων
Creators: name: Πασχαλίδης, Γεώργιος Παύλου
Publisher: name: Aristotle University of Thessaloniki
Year: 2024
Subjects: Τάση εφελκυσμού
Αναστόμωση τραχείας
Γάτες
Tensile strength
Tracheal anastomosis
Cats

description: Ο σκοπός της μελέτης είναι ο προσδιορισμός της επίδρασης της ηλικίας στην ικανότητα των τραχειακών αναστομώσεων να αντέχουν σε εφελκυσμό στις γάτες. Για το λόγο αυτό πραγματοποιήθηκε ένα πειραματικό ex vivo πρωτόκολλο με 24 τραχείες θανούντων γατών για λόγους αδιάφορους από το αναπνευστικό τους σύστημα. Οι τραχείες συλλέχθηκαν από τα πτώματα 16 νεαρών και 8 ενήλικων γατών και χωρίστηκαν σε 2 ομάδες νεαρών και 1 ομάδα ενηλίκων, αποτελούμενες από 8 άτομα η καθεμία. Κάθε τραχεία υποβλήθηκε σε τελικοτελική αναστόμωση με την τεχνική του δακτυλιοειδούς συνδέσμου με απλή συνεχόμενη ραφή, χρησιμοποιώντας ράμμα πολυπροπυλενίου 4/0 με βελόνα κυκλικού σώματος και σφαιρικής αιχμής. Με το ίδιο ράμμα, στη μία ομάδα νεαρών γατών πραγματοποιήθηκαν 3 απλές χωριστές στηρικτικές ραφές. Τα δοκίμια ελέγχθηκαν μέχρι την αποτυχία, με ένα δυναμόμετρο ρυθμισμένο σε ταχύτητα καθόδου 50 mm/min, όπως καθορίστηκε από τις προκαταρκτικές δοκιμές. Η αποτυχία ορίστηκε από τη θραύση των ιστών της τραχείας ή τη ρήξη του ράμματος στο σημείο της αναστόμωσης. Η δύναμη και η επιμήκυνση κατά την αποτυχία συγκρίθηκαν μεταξύ των 3 διαφορετικών ομάδων. Οι αναστομώσεις της τραχείας χωρίς στηρικτικές ραφές στις νεαρές γάτες απέτυχαν σε χαμηλότερες δυνάμεις (11,49 ± 1,30 N), σε σύγκριση με τις νεαρές γάτες που είχαν στηρικτικές ραφές (19,74 ± 4,55N) και με τις ενήλικες γάτες (19,74 ± 4,55 Ν) [p &lt; 0,001] και στις δύο συγκρίσεις. Επίσης οι τραχείες και των δύο ομάδων νεαρών γατών, χωρίς και με στηρικτικές ραφές, υπέστησαν μεγαλύτερη επιμήκυνση (46,60 ± 0,06% και 46,53 ± 0,06% αντίστοιχα) από αυτές των ενήλικων γατών (33,85 ± 0,11%) [p= 0,017 και 0,09 αντίστοιχα]. Συμπερασματικά η τεχνική της τελικοτελικής αναστόμωσης της τραχείας των νεαρών γατών σε αυτή τη μελέτη, εμφάνισε μεγαλύτερη ανθεκτικότητα υπό τάση όταν είχε στηρικτικές ραφές και μεγαλύτερη ελαστικότητα από αυτή των ενήλικων γατών. Επομένως οι νεαρές γάτες ενδέχεται να μπορούν να αντέξουν εκτομή μεγαλύτερου μήκους της τραχείας τους σε σύγκριση με τις ενήλικες γάτες, αλλά οι τεχνικές ενίσχυσης φαίνονται απαραίτητες για να βελτιωθεί η αντοχή στην τάση. Εναλλακτικές τεχνικές αναστόμωσης θα πρέπει να εξεταστούν για να επιτευχθεί ακριβής ευθυγράμμιση και εφαρμογή του ιστού.
description: The aim of the present study is to assess age's influence on tracheal anastomosis's ability to undergo distraction in cats. For this purpose, an experimental ex vivo protocol was conducted using 24 tracheas from deceased cats whose death was unrelated to their respiratory system. The tracheae were harvested from the cadavers of 16 young and 8 adult cats and divided into 2 groups of young cats and 1 group of adults consisting of 8 individuals. Each trachea underwent end-to-end annular ligament anastomosis with a simple continuous pattern, employing a 4/0 polypropylene suture on a round body needle. In one group of young cats, 3 simple interrupted tension-relieving sutures were made with the same suture. The samples were tested for failure in distraction using a tensiometer set at a drop head speed of 50 mm/min. Failure was defined by tissue pull-through or suture material failure. The force and elongation at failure were compared among the 3 different groups. Tracheal anastomoses without tension-relieving sutures in young cats failed at lower forces (11.49 ± 1.30 N) compared to young cats with tension-relieving sutures (19.74 ± 4.55 N) and adult cats (19.74 ± 4.55 N) [p &lt; 0.001] in both comparisons. Besides, the tracheae of both groups of young cats, with and without tension-relieving sutures, sustained greater elongation (46.60 ± 0.06% and 46.53 ± 0.06%, respectively) compared to those of adult cats (33.85 ± 0.11%) [p= 0.017 and 0.09, respectively]. To sum up, the technique used for end-to-end tracheal anastomosis in young cats in this study showed greater resistance under tension when tension-relieving sutures were applied and greater elasticity compared to adult cats. In conclusion, young cats may be able to withstand a longer tracheal resection compared to adult cats, but reinforcement techniques seem necessary to improve tensile strength. Alternative anastomosis techniques should be explored to achieve precise alignment and application of the tissue.